Die wêreld in foto's – 16 November 2016 - Maroela Media
Die wêreld in foto's – 16 November 2016
Polisiebeamptes in Indië probeer 'n skare mense beheer wat buite 'n bank in New Delhi wag om geldnote te ruil wat van die mark onttrek word. Indië se eerste minister, Narendra Modi, het verlede week aangekondig die 500 rupee-note (ongeveer 7.50 dollar) en 1000 rupee-note (ongeveer 15 dollar) word onmiddellik uit sirkulasie onttrek in 'n poging om korrupsie hok te slaan. Foto: Saurabh Das, AP
'n Groep ma's bid vir hul kinders tydens 'n spesiale diens in Seoel, Suid-Korea. Die ma's bid vir hoërskoolleerders wat toelatingstoetse vir universiteit moet skryf. Ongeveer 600 000 studente lê môre dié toets af. Foto: Ahn Young-joon, AP
'n Betoger in Athene probeer traangas vermy, terwyl 'n ander een regmaak om 'n petrolbom te gooi tydens 'n protesoptog teen die Amerikaanse president, Barack Obama, se besoek aan Griekeland. Polisiebeamptes meen ongeveer 3 000 anargiste en linksgesinde ondersteuners het aan die optog deelgeneem. Foto: Thanassis Stavrakis, AP
Mense probeer 'n motor uit die sneeu kry in Altay, in China se Xinjiang Uygur-streek. Plaaslike owerhede het 'n vlak vier noodtoestand ingestel, ná 50 ure se sneeu in dié streek geval het. Foto: Xinhua, Ding Ning, wyo
Die sangeres Pink poseer vir 'n foto met haar baba-boepie en vyfjarige dogtertjie, Willow. Dié sangsensasie verwag haar tweede kind saam met haar man, Carey Hart. Die foto is deur Deborahanderson.com verskaf. Foto: Deborah Anderson, AP